**Ministru kabineta noteikumu projekta “Grozījumi Ministru kabineta 2020. gada 14. maija noteikumos Nr. 299 "Noteikumi par valsts atbalstu īstermiņa aizdevumiem lauksaimniecībā Covid-19 izplatības negatīvās ietekmes mazināšanai"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 14. maija noteikumos Nr. 299 "Noteikumi par valsts atbalstu īstermiņa aizdevumiem lauksaimniecībā Covid-19 izplatības negatīvās ietekmes mazināšanai”” (turpmāk – noteikumu projekts) mērķis ir mazināt Covid-19 negatīvo ietekmi uz lauksaimniecības primāro produktu ražošanas procesu, lai lauksaimniekiem stabilizētu naudas plūsmu un nodrošinātu to ekonomisko dzīvotspēju un attīstību.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots atbilstoši Lauksaimniecības un lauku attīstības likuma 5. panta 3.1 , ceturtajai un septītajai daļai. |

|  |  |  |
| --- | --- | --- |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā joprojām ir novērojama Covid-19 pandēmijas izraisītā ekonomiskā nestabilitāte, kas ir ietekmējusi arī lauksaimniecības produkcijas ražotājus. Noteikumu projekts ir sagatavots, lai arī 2021. gadā nodrošinātu īstermiņa aizdevumu piešķiršanu no vienotajam platības maksājumam paredzētā avansa maksājuma summas vai aprēķinātā gala maksājuma par kārtējā gadā vienotajam platības maksājumam apstiprinātajām platībām, tā stabilizējot naudas plūsmu lauksaimniecības produkcijas ražotājiem, kurus Covid-19 izraisītā pandēmija skārusi gan tiešā veidā, gan arī netieši.Precizēts noteikumu projekta 1. punkts atbilstoši Lauksaimniecības un lauku attīstības likumā noteiktajam pilnvarojumam.Noteikumu projekts paredz, ka Lauku atbalsta dienests piešķirs īstermiņa aizdevumus līdz 2021. gada 31. decembrim.Tā kā īstermiņa aizdevuma piešķiršanas mērķis ir mazināt Covid-19 negatīvo ietekmi uz lauksaimniecības primāro produktu ražošanas procesu, stabilizējot lauksaimniecības produkcijas ražotājiem naudas plūsmu un nodrošinot to ekonomisko dzīvotspēju, ir paredzēts, ka aizdevumu nepiešķirs par tādu lauksaimniecībā izmantojamo zemes platību, kura ir deklarēta vienotā platības maksājuma saņemšanai ar kultūraugu un zemes izmantošanas kodu 710 un 720 (zālāju platību), ja lauksaimniekam uz šīm platībām 2021. gada 1. aprīlī Lauksaimniecības datu centrā nav reģistrēti lauksaimniecības dzīvnieki. Tā kā uz šīm platībām nav reģistrēti lauksaimniecības dzīvnieki, zemes apsaimniekotājs šīs platības neizmanto lopbarības ražošanai vai dzīvnieku ganīšanai, tāpēc par šādām platībām nav pamats saņemt īstermiņa aizdevumu, lai nodrošinātu operatīvo izdevumu segšanu, kas nepieciešama lauksaimniecības primāro produktu ražošanas procesa nodrošināšanai.Noteikumu projektā noteikts, ka lauksaimniekam 20% apgrozījuma kritumu vērtēs atbilstoši operatīvajiem finanšu datiem 2021. gada janvārī, februārī, martā, aprīlī, maijā, jūnijā vai jūlijā salīdzinājumā ar apgrozījumu 2019. vai 2021. gada attiecīgajā periodā vai pēc likviditātes rādītāju pasliktināšanās atbilstoši operatīvajiem finanšu datiem 2021. gada attiecīgajā periodā salīdzinājumā ar operatīvajiem finanšu datiem 2019. vai 2020. gada attiecīgajā periodā. 2019. gads ir saglabāts, jo šis ir gads, pirms Latvijā sākās Covid-19 pandēmija. Savukārt 2020. gads iekļauts tādēļ, lai dotu iespēju arī tiem lauksaimniekiem, kuri savu saimniecisko darbību uzsāka 2020. gadā un kuru saimniecisko darbību 2021. gadā ir ietekmējušas Covid-19 pandēmijas izraisītās ekonomiskās sekas.Noteikumu projekts precizē pieteikšanās termiņus, nenosakot sākotnējo pieteikšanos un pagarinot gala pieteikšanos līdz 1. septembrim.Ņemot vērā to, ka ir noteikts ierobežots un diezgan īss laika periods, kad lauksaimnieks var pieteikties īstermiņa aizdevumam (līdz 2021.gada 1.septemrbim), būtu pārāk liels administratīvais slogs Lauku atbalsta dienestam dažu mēnešu ietvarā izsniegt vairākus īstermiņa aizdevumus. Tādēļ ar noteikumu projektu noteikts, ka īstermiņa aizdevumu lauksaimnieks ir tiesīgs saņemt vienu reizi gadā. Noteikumu projekts paredz svītrot kritēriju par minimālo aizdevuma summu. Noteikumu projekts precizē arī termiņu, kādā Lauku atbalsta dienests izvērtē lauksaimnieka iesniegumu un pieņem lēmumu par īstermiņa aizdevuma piešķiršanu vai nepiešķiršanu, to pagarinot no 10 līdz 15 darbdienām.Lai nodrošinātu Eiropas Komisijas 2013. gada 18. decembra Regulas (EK) Nr. [1408/2013](http://eur-lex.europa.eu/eli/reg/2013/1408/oj/?locale=LV) par Līguma par Eiropas Savienības darbību [107.](https://likumi.lv/ta/id/314853#p107)un [108. panta](https://likumi.lv/ta/id/314853#p108) piemērošanu *de minimis* atbalstam lauksaimniecības nozarē 4. panta 3. punkta “a” apakšpunktā noteiktās prasības atbilstoši papildināti noteikumi ar 17.5 apakšpunktu nosakot prasību par lielo uzņēmumu kredītreitingu, kā arī precizēti noteikumu 17.1., 17.2., un 17.4. apakšpunkts prasībai par kolektīvo maksātnespējas procedūru atbilstoši Maksātnespējas likumam. Lai nodrošinātu, ka Lauku atbalsta dienests nepārprotami piešķir atbalstu tikai tādiem uzņēmumiem kuri veic saimniecisko darbību noteikumos paredzēts 17.5. apakšpunkts. Atbilstoši Komisijas 2020. gada 19. marta paziņojumā par pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, (turpmāk – Komisijas paziņojums) precizēta grūtībās nonākuša uzņēmuma definīcija. Komisijas paziņojums pieļauj atkāpi piešķirt atbalstu, ja mikrouzņēmums vai mazais uzņēmums 2019. gada 31. decembrī jau bija nonācis grūtībās, ar nosacījumu, ka tam netiek piemērota kolektīva maksātnespējas procedūra un ka tas nav saņēmuši glābšanas atbalstu vai pārstrukturēšanas atbalstu. Tādējādi ir atbilstoši precizēts noteikumu projekts, paredzot, ka mikrouzņēmumi un mazie uzņēmumi var saņemt atbalstu arī tad, ja tie bija nonākuši grūtībās jau 2019. gada 31. decembrī. Noteikumu projekts precizē atbalsta maksimālo iespējamo apmēru līdz 225 000 *euro* Komisijas paziņojumā noteiktajam darbības termiņam un atbalsta maksimālajam apmēram lauksaimniecības nozarē vienam atbalsta pretendentam.Lai Lauku atbalsta dienests varētu nodrošināt Komisijas paziņojuma 3.1. iedaļas “Ierobežota apjoma atbalsta” 23. punktā noteiktās prasības, ka atbalsta kopējā atbalsta summa nepārsniedz 225 000 *euro* vienam uzņēmumam, kas darbojas lauksaimniecības produktu primārās ražošanas jomā, lauksaimnieks iesniedz informāciju Lauku atbalsta dienestā par ierobežota apjoma atbalstu, ko ir saņēmis vai plāno saņemt saskaņā ar Komisijas paziņojumu.Tā kā Eiropas Komisijas 2020. gada 12. maija lēmuma lietā SA.57287 (2020/N) *– Latvia - COVID-19: State aid for short-term loans in agriculture to relieve the negative impact of the COVID-19 outbreak* 21.–23. punktā ir ietverti atbalsta kumulācijas nosacījumi, bet tie nav ietverti noteikumos, noteikumu projekts tiek papildināts, iekļaujot punktu ar atbalsta kumulācijas nosacījumiem atbilstoši minētajā Eiropas Komisijas lēmumā noteiktajam un paredzot atbalsta kumulācijas aizliegumu par tām pašām attiecināmajām izmaksām.Lai nodrošinātu pareizu prasību par nelikumīga valsts atbalsta atgūšanu atbilstoši Eiropas Savienības tiesu spriedumiem, Finanšu ministrija ir izstrādājusi grozījumus Komercdarbības kontroles atbalsta likumā. Tomēr, ņemot vērā likumprojektu “Grozījumi Komercdarbības atbalsta kontroles likumā”, (Nr.892/Lp13) noteikumu projekts precizē prasību par nelikumīga valsts atgūšanu atbilstoši skaidrojumam par nelikumīga atbalsta atgūšanu nacionālā līmenī. Šis skaidrojums ir sniegts 2019. gada 5. marta spriedumā lietā *Estii Pagar C-349/17*. Atbilstoši šī sprieduma 104.–106. punktam valsts iestāde, ja tā ir kļūdaini piemērojusi attiecīgo komercdarbības atbalsta regulējumu, nevar radīt šī atbalsta saņēmējam tiesisko paļāvību par šī atbalsta likumību. Tas nozīmē, ka atbalsts ir uzskatāms par nelikumīgi piešķirtu arī tad, ja atbalsta sniedzējs ir kļūdaini piemērojis regulu nosacījumus, piešķirot atbalstu, un šādā gadījumā atbalsta sniedzējs nevar nodrošināt tiesisko paļāvību atbalsta saņēmējam par šī atbalsta likumību. Tāpat Finanšu ministrijas 15.04.2020. vēstulē Nr. 7-4/18/1772 ir sniegts skaidrojums par piemērojamiem pamatprincipiem komercdarbības atbalsta atgūšanā, atsaucoties uz tiesvedībā *Eesti Pagar* AS pret *Ettevõtluse Arendamise Sihtasutus, Majandus ja Kommunikatsiooniministeerium* (turpmāk – EST spriedums) minētajiem apsvērumiem:“*No minētā EST sprieduma galvenokārt izriet, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot LESD 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma (t.sk. Komisijas 2014. gada 17. jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu) nosacījumi, dalībvalsts iestādei (atbalsta sniedzējam), ir pienākums pašai pēc savas iniciatīvas atgūt šādu komercdarbības atbalstu. EST spriedumā Eiropas Savienības tiesa ir skaidri nospriedusi, ka no LESD 108. panta 3. punkta izriet arī tas, ka, atgūstot iepriekš minēto komercdarbības atbalstu pēc savas iniciatīvas, dalībvalsts iestādei (atbalsta sniedzējam) ir jāpieprasa no šī atbalsta saņēmēja procenti atbilstoši piemērojamo valsts tiesību normām. EST spriedumā ir noteikts, ka LESD 108. panta 3. punktā ir prasīts, lai ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū*.”Lai Zemkopības ministrija varētu laikus iesniegt informāciju par izmaksāto valsts atbalstu, kas piešķirts saskaņā ar Komisijas paziņojumu, precizēts informācijas iesniegšanas termiņš. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz visiem lauksaimniecības produkcijas ražotājiem, kas 2021. gadā varētu pieteikties vienotā platības maksājuma saņemšanai (aptuveni 60 000 personām). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 20 000 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 20 000 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 20 000 000 | 0 | 0 | 0 | 0 | 0 | 0 |
| 2.1. valsts pamatbudžets | 20 000 000 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2021.gadā kopējais finansējums īstermiņa aizdevumu izsniegšanai plānots 20 000 000*euro* apmērā. Pēc Lauku atbalsta dienesta prognozēm, kopējais pretendentu skaits 2021. gadā varētu būt ap 5000 ar kopējo vienotajam platības maksājumam pieteikto platību 500 000 ha. Vienam pretendentam aizdevuma kopējo summu aprēķina ar likmi 40 *euro* par 1 ha.Īstermiņa aizdevumu kopējā summas aprēķins:500 000ha x 40 *euro* = 20 000 000*euro*.Lauksaimnieks īstermiņa aizdevumu atmaksā, Lauku atbalsta dienestam ieturot izmaksāto īstermiņa aizdevuma summu no atbalsta saņēmējam aprēķinātā avansa maksājuma summas. Avansa maksājums tiek aprēķināts saskaņā ar Regulas Nr. 1306/2013 75. panta 1. punktu atbilstoši noteiktajam avansa izmaksas termiņam vai aprēķinātā gala maksājuma par 2021. gadā vienotajam platības maksājumam apstiprinātās platības. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Īstermiņa aizdevumi lauksaimniekiem 2021. gadā tiks izmaksāti no Zemkopības ministrijas budžeta programmas 64.00.00. “Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. “Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)” 2021. gada budžeta līdzekļiem. Atbalsta pasākums tiks īstenots no maksimāli pieejamā vienotā platības maksājuma finansējuma un papildu ietekmi uz budžetu nerada. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu;Eiropas Komisijas 2013. gada 18. decembra Regulu (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē;Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – Padomes regula Nr. 1306/2013); Eiropas Komisijas 2013. gada 18. decembra Regulu (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – Komisijas regula Nr. 1408/2013);Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – Komisijas regula Nr. 702/2014). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes regulas Nr. 1306/2013 75. panta 1. punkts | Noteikumu projekta 8. punktā 10.punkts | Padomes regulas Nr. 1306/2013 2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. 702/2014 2. panta 14. punkts | Noteikumu projekta 10. punktā 18.1. apakšpunkts | Komisijas regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. 702/2014 1. pielikums  | Noteikumu projekta 10. punktā 18.2.1. apakšpunkts | Komisijas regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas regulas Nr. 1408/2013 4. panta 3. punkta “a” apakšpunkts | Noteikumu projekta 10. punktā 17.5. apakšpunkts | Komisijas regulas Nr. 1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Ministru kabineta noteikumu projekta 18. punktā subsīdijas ekvivalentu atbalsta pretendentam aprēķina, faktiski piemēroto procentu summu atskaitot no procentu summas, kas jāmaksā saskaņā ar Eiropas Komisijas konkrētajam periodam noteikto bāzes likmi, pamatojoties uz Eiropas Komisijas paziņojumu “Par atsauces likmes un diskonta likmes noteikšanas metodes pārskatīšanu” (2008/C 14/02).Projekts sagatavots, ievērojot Eiropas Savienības normatīvajos aktos un Līgumā par Eiropas Savienības darbību (turpmāk – LESD) noteiktās prasības. Noteikumu projekta 10.punktā izteiktā noteikumu 18.punktā, noteikumu projekta 11.punktā izteiktā noteikumu 18.1 un 19.1 punktā un noteikumu projekta 12.punktā izteiktā noteikumu 21.1 un 21.2 punktā, noteikumu projekta 14.punktā izteiktā noteikumu 25.punktā un noteikumu projekta 15.punktā izteiktā noteikumu 26.1 apakšpunktā paredzētais atbalsts izriet no Komisijas 2020. gada 19. marta paziņojuma par Pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, (turpmāk – Komisijas paziņojums[[1]](#footnote-1)) 3.1. sadaļas 21., 22.punkta “b”, “c”, “ca” un “e” apakšpunkts, 23. “a” un “b” apakšpunkts un 4. nodaļas 88. un 91. punktu.Noteikumu projekta 5.2. apakšpunktā minēto atbalstu piemēros pēc tam, kad tiks saņemts Eiropas Komisijas lēmums, ar kuru atbalsts atzīts par saderīgu ar iekšējo tirgu. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta, ievietojot noteikumu projektu publiskai apspriešanai Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedriskā apspriešana”, un noteikumu projekts nosūtīts Valsts kancelejai ievietošanai Ministru kabineta tīmekļvietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Informācija par noteikumu projektu tika ievietota Ministru kabineta tīmekļvietnes sadaļā “Sabiedrības līdzdalība” un Zemkopības ministrijas tīmekļvietnes sadaļā “Sabiedrības līdzdalība” no 22.02.2021. līdz 08.03.2021. [**https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2020-?id=998**](https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2020-?id=998) |
| 3. | Sabiedrības līdzdalības rezultāti | Biedrība “Latvijas Zemnieku federācija” atbalsta noteikumu projektu bez priekšlikumiem.Biedrība “Latvijas Jauno zemnieku klubs” ierosina apgrozījuma samazinājuma kritēriju vērtēt, salīdzinot apgrozījumu 2021. gadā ar 2019. vai 2020. gada apgrozījumu. Šis priekšlikums ņemts vērā. Savukārt biedrība “Latvijas Jauno zemnieku klubs” ierosina īstermiņa aizdevuma minimālo likmi par hektāru palielināt no 40 līdz 50 *euro*. Šis priekšlikums nav ņemts vērā.Biedrība “Zemnieku saeima” ierosina apgrozījuma samazinājuma kritēriju noteikt nevis 20, bet 10% apmērā, kā arī īstermiņa aizdevuma minimālo likmi par hektāru palielināt no 40 līdz 60 *euro*. Neviens no biedrības “Zemnieku saeima” priekšlikumiem nav ņemts vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta, īstenojot esošās funkcijas ar esošajiem cilvēkresursiem.Jaunas institūcijas netiek veidotas, un netiek arī paredzēta esošo institūciju likvidācija vai reorganizācija. |
| 3. | Cita informācija | Nav. |

 Zemkopības ministrs K. Gerhards

Karlapa 67027216

Agrita.Karlapa@zm.gov.lv

1. https://ec.europa.eu/competition/state\_aid/what\_is\_new/TF\_informal\_consolidated\_version\_as\_amended\_28\_january\_2021\_lv.pdf [↑](#footnote-ref-1)